 Proza - : - Cocktail - fragmente - de Victor Valeriu Martinescu : - Cocktail - fragmente - de Victor Valeriu Martinescu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13967991 Cocktail_-_fragmente_-' > Vizionari: 2770 > Cocktail - fragmente - proza [ ] din Cocktail (1943) - - - - - - - - - - - - - - - - - - - - - - - - - de Victor Valeriu Martinescu [Victor_Valeriu_Martinescu ] 2011-01-16 | | inscris in biblioteca de Yigru Zeltil Genericul Aceasta scriere a fost alcatuita acum 13 si 11 ani, si definitivata in toamna anului de acum 9 ani, cand s-au tras la "Gesteiner" ca o constituire editia princeps, din motive strict personale si la indemana oricui de priceput si de patruns, numai 31 exemplare - si acestea hors commerce - dat fiind nivelul de intelegere pur intelectuala al publicului cititor de ieri, de azi si de totdeauna. Astazi insa, dat fiind faptul ca spiritul meu comercial s-a mai ascutit ceva in partile lui esentiale si a castigat astfel mult in greutate - greutatea lui specifica* - sunt obligat sa ignor principiul de mai sus, atat de drag si scump mie, ma las corupt de domnul editor (mai bine spus de banii eventuali ce va binevoi sa mi-i dea acest "prea adulat" domn - in majoritatea cazurilor analfabet si agresiv) si consimt ca editiunea de fata sa fie tiparita in mai multe mii de exemplare, numerotate de la A la Z, editie pentru bibliofili si oameni cu bani multi si 100 exemplare, numerotate hors commerce, editie pentru pomanagii: adica pentru biblioteci, academii, prieteni, fosti colegi de scoala, critici literari etcetera, etcetera si presa. Toate aceste exemplare apar, bineinteles, cu multe suspendari si suprimari in textul "partilor esentiale" si opulente modificari in "principiile arhitectonice". Adica: editiunea de fata apare ca un retus existential dat fiind "ritmul vremii" (suflul "inedit" al unei "noi" logice universale) care, in orice anotimp ne paste din umbra si ne ameninta cu un climat de gratii melancolice pe toata viata, daca nu ne conformam o adaptare si o adeziune. Deci: editiunea de fata e tiparita astfel si in asa fel spre a pastra acest ritm al vremii si aceasta noua logica universala. Care "vreme"? Aceasta intrebare e mai bine sa nu ne-o punem, niciodata, nici chiar in somn. Ne fura painea tuturor anotimpurilor de la gura, atat de la gura noastra cat si de la gura copiilor nostri, in cazul cel mai fericit cand nu ne ia pielea foc. si cine oare nu tine la painea si la pielea lui, oricat de rea ar fi painea si oricat ar fi de pacatoasa pielea? Aud? Honny soit qui mal y pense. Postscriptum. Spre a evita orice confuzie si opinie critica, declar pe propria mea raspundere si in deplinatatea facultatilor mele mintale, ca scrierea de fata e un superroman de hiperanaliza ultraintrospecta. si la urma urmei nu mai am de ce sa ma tot ascund dupa mine insumi si marturisesc ca am scris aceasta carte numai pentru femeile mele: Cele care au fost si le-am iubit Cele ce sunt si nu le iubesc Cele ce nu s-au nascut inca si le voi iubi. CiNE Ma CiTEsTE iMi FACE ONOARE CiNE NU Ma CiTEsTE iMi FACE PLaCERE AViZ iMPORTANT Personajele din aceasta scriere sunt pe de-a dreptul personale si apartin cu exclusivitate autorului. Orice apropiere cu alte personaje constituie un act odios de rea credinta si de marsava calomnie, la integritatea si expresia cinstei intelectuale. Coincidentele si asemanarile cu celelalte personaje, fapte si acte din viata cotidiana fiind cu totul intamplatoare, autorul nu raspunde decat de obiectele predate direct la garderoba. AViZ si MAi iMPORTANT Persoanele cu nervi slabi, suferinde de insuficienta prematura a glandelor endocrine si de pronuntata debilitate intelectuala, sunt insistent rugate a nu citi scrierea de fata. Autorul nu raspunde de eventualele accidente mintale. AViZ FOARTE iMPORTANT Este cu desavarsire interzis, sub pedeapsa cu bataie si apa fiarta, copiilor sub 13 ani si femeilor sub 30 de ani citirea cartii de fata... in cartea de fata se petrec fenomene pentru care asemenea creaturi nu au nici simturi si nici suficienta. in prevederile de ma sus intra si onor educatorii si moralistii, fiinte perverse si odioase, care atenteaza, zilnic, la linistea si misterul imaculatei prostii publice. CE Sa SE sTiE Nu luati in seama ce spun criticii si recenzentii mei literari: nici unul nu are permis de portarma si toti practica, maladiv, braconajul. iNSTRUCtiUNi Voi, care cutezati a citi, acest superroman, lasati-va acasa prostia: cine doarme pe intuneric cu galosii, raceste. ATENtiUNE! Nu injurati autorul. Scrie cum poate. Va SPUN PENTRU ULTiMA OARa: ATENtiUNE! Nu incepeti lectura acestei carti pana nu v-ati sters bine pe labe si pana nu v-ati spalat, riguros, botul si pe dinti. Oriunde, accesul in sala cu caini si cu bestii de jungla, e strict interzis, sub pedeapsa cu bataie si amenda pe loc. Cei care se vor deda la instigatii, subit si in circuit prelung le vor tiui urechile si vor sughita nervos pana la a noua generatie. ............................................... POFTiti iNaUNTRU si OCUPAti-Va LOCUL DiN iNiMA MEA ............................................... si acuma, imi rezerv placerea de a va instiinta, pe aceasta cale departata a scrisului deferent ca sunt... gata. Da, vorbesc foarte seris. Sunt gata. Treburile, sa nu vorbesc intr-un ceas rau, au mers suficient si destul de bine. Voi, inchideti gura ca se vede stirbitura - vorba gunoierului de pe strada mea. si acum sa fim intr-adevar seriosi. si sa incepem lucrul. "COCKTAiL" va apara impotriva ignorantei tabu. Ollak de Kalmyn Marele Contemporan ajunse la cafeneaua unde intentiona sa intre. Nu apuca bine sa intre ca-si aminti instantaneu de esenta speciei sale umane si pe loc isi schimba gandurile mai rau ca pe camasa si ciorapi. Facu sase pasi inainte, doi la dreapta, cinci la stanga, unul inapoi si intra in cafeneaua "Liga Natiunilor" - unde de fapt intentionase sa intre si care pe drept cuvant poarta emblema celebrului for european-genevez de pace si de five o'clockuri; si aici se juca table, se lua bacsis, se pierdea sangeros la ruleta dupa calculul tuturor posibilitatilor, se beau cafele negre cu rom exotic, se fumau tigari exclusiv corpul diplomatic, se manca excelent friptura de iepure si de rata salbateca pe varza calita, se discuta - dupa glas si mentalitate - oricum, in toate limbile euro-asiatice, orice si mai ales despre femei, despre longevitate si grefe testiculare, interzicandu-se cu desavarsire sub pedeapsa corectionala, discutiile politice despre destinul popoarelor si relatiile lor externe si cu lumea inconjuratoare. Strabatu un coridor, onorabil flancat de doua siruri lungi de mese asediate de cea mai odioasa si lasa speta canina: omul. isi legana trupul din obisnuinta si in memoria rasei umane, se aseza la o masa rotunda mascata de draperii opulente intocmai ca celebra adunatura de la "masa Rotunda" si comanda ca un ecou scos la pensie: - O cafea neagra romata si la halba, o tigara scumpa cu tutun mediocru si remiza domnului chelnar. Plati remiza domnului chelnar si-si aprinse tigara,asa cum, odinioara, isi aprinsese calcaiele de licean dupa o servitoare cu accent, din neamul de slugi si de cocote al lui Arpad. Un zambet, ca o ploaie calduta si luminoasa de toamna, ii reliefa - ispita vie - buzele subtiri, vsenic umede si rosii, rosu de sange parguit. Ajuns odata aici, acest zambet imi ofera un gras prilej de-a face imediat si marcelproustian, o zeama lunga-lunga de comentarii psihice cu floricele de stil eufonic metapsihic si inundabile observatii mistico-spirituale, de-a insira o interminabila marmelada teozofica de filozofie personala extrasa duios din "romanul vietii mele" si de-a spune fel de fel de bazaconii zburatoare si saltarete despre subconstient, despre refulare, despre impenetrabilitatea raselor, despre libido, despre osmoza, despre restaurarea creditului international, despre endosmoza si stilul epistolar. Din toate acestea, nu spun nimic si nimic nu fac. iaca asa, nu vreau sa fac si sa spun. si, o! mi-ar fi foarte usor in calitatea mea, axiomatic inexpugnabila, de mare mahar in materie de enciclopedie comparata portativa si de celebru specialist in filozofie experimentala de dictionar luata de suflet direct de la Sorbona, Oxford si Stockholm. indrazniti poate sa spuneti ca prea ma laud? Dar, care din voi nu se lauda pe cat ii e posibil si mai ales pe cat se poate prinde? Daca eu singur nu ma voi lauda, atunci cine dracu sa ma mai laude? Nu insemnati pe margini si nu subliniati cu creionul ce va place si ce nu va place: daca sunteti prosti, nu mai fiti si ridiculi. si pana sa-i vina cafeaua neagra, romata si la halba, Ollak de Kalmyn Marele Contemporan avu timp berechet sa reflecteze amplu si cu lux de amanunte - asa cel putin spus si gazetarii romancieri - la spat de islanda, la vaporii de apa, la al treilea cantec al cocosului, la registrul vietii de apoi si la lacustele cu ochii melancolici. si-si trase de urechi inima, care precum si acest dolce afectuoso - eu - nu mai credea nimic. Se nascuse odata cu el, cu o singura credinta: ei iNsisi, cu un singur cult: CULTUL MORtiLOR si cu o singura arma de aparare si adaptare: SURaSUL LUi. - Domniavoastra este domnul Kalmin Marele Contemporan? intreba in limbajul sau domnul chelnar cu cafeaua neagra, romata si la halba. - Ce te intereseaza pe dumneata? accentua Salvum in acelasi limbaj. Mi se pare ca esti chelnar, nu agent de politie secreta si nici critic literar istoriograf. Nu sunt in cafeneaua cabaret cu celebrele dansatoare pe sarma si renumitele calarete de circ? - Exact, domnule. Chiar la "Liga Natiunilor". - Atunci? Nu cumva scrii romane exotice din viata englezoaicelor? - Sa ma fereasca Maica Precista, domnule, de-o asemenea boala. Sunt tata de copii... Dar stiti, afara intreaba cineva de un domn care dupa cat n-a stiut sa spuna, la sigur ca este domniavoastra. - Unisexuat? - Nu. E un domn cu monoclu. - Nu sunt eu. - imposibil. Numai Victor Valeriu Martinescu, acest fals contemporan, poate pretinde ca el nu e el. insista. - Sa nu mai insiste. - Nu se poate. Mi-a dat si bacsis. - Da-i-l inapoi. - ?!!!... si Marele Contemporan sorbi din cafeaua neagra, romata si la halba. si instantaneu se ivira: un palton cadrilat cu monoclu cu snur negru, palarie moale de fetru cu boruri intoarse, trabuc COLOSAL in colt de buza rasfranta sceptic si mers de militar. *in sfarsit m-am convins si eu de ceea ce pana si savantii stiu: in negustorie la fel ca si-n politica si-n dragoste intentia nu intereseaza si nu face doi bani. Faptele intereseaza si rezultatele conteaza. intentia e apa de ploaie. | index 'pageview'); 